stanford-oval/wikipedia huggingface dataset:
Vázquez

Vázquez tai Vazquez on muun muassa seuraavien henkilöiden sukunimi:
Adrián Vázquez Lázara (s. 1982), espanjalainen poliitikko ja europarlamentaarikko
Álvaro Vázquez (s. 1991), espanjalainen jalkapalloilija
Carlos Sainz Vázquez de Castro (s. 1994), espanjalainen rata-autoilija
Fernando Vázquez (s. 1954), espanjalainen jalkapallovalmentaja
Fran Vázquez (s. 1983), espanjalainen koripalloilija
Franco Vázquez (s. 1989), italialais-argentiinalainen jalkapalloilija
Guillermo Vázquez (s. 1997), paraguaylainen shakin suurmestari
José Juan Vázquez (s. 1988), meksikolainen jalkapalloilija
José Luis López Vázquez (1922–2009), espanajalainen näyttelijä
Josefina Vázquez Mota (s. 1961), meksikolainen poliitikko
Lucas Vázquez (s. 1991), espanjalainen jalkapalloilija
Mario Vazquez (s. 1977), yhdysvaltalainen R&B-laulaja
Martin Vasquez (s. 1963), meksikolais-yhdysvaltalainen jalkapalloilija
Martín Emilio Vázquez (s. 1969), uruguaylainen jalkapalloerotuomari
Pedro Vázquez Villalobos (s. 1950), meksikolainen katolinen piispa
Rafael Martín Vázquez (s. 1985), espanjalainen jalkapalloilija
René Vázquez Díaz (s. 1952), kuubalais-ruotsalainen kirjailija
Sergio Vázquez (s. 1965), argentiinalainen jalkapalloilija
Tabaré Vázquez (1940–2020), Uruguayn presidentti 2005–2010 ja 2015–2020
Víctor Vázquez (s. 1987), espanjalainen jalkapalloilija
Wanda Vázquez Garced (s. 1960), Puerto Ricon kuvernööri.
Váthi

Váthi (kreik. Βάθη) voi viitata seuraaviin paikkoihin Kreikassa:
Váthi, Ateenan kaupunginosa
Váthi, kylä Kreetan saarella Kíssamoksen kunnassa Chanián alueyksikössä
Vuoden asianajaja

Vuoden asianajaja on Helsingin Asianajajayhdistyksen (HAY) vuosittain myöntämä palkinto. HAY valitsee Vuoden asianajajaksi vuosittain henkilön, joka on työskennellyt moitteettomasti noudattaen asianajajan eettisiä arvoja sekä toimien rohkeana esikuvana kollegoilleen. Helsingin yhdistyksen jäseninä on yli puolet Suomen noin 2 200 asianajajasta.
Palkittuja

Vuonna 2000 Vuoden asianajajana palkittiin varatuomari Marja Ramm-Schmidt.
Vuoden 2003 asianajajana palkittiin varatuomari Markku Fredman Asianajotoimisto Fredman & Månsson Oy:stä.
Vuoden 2004 asianajajana palkittiin varatuomari Riitta Leppiniemi Asianajotoimisto Susiluodosta.
Vuonna 2006 palkittiin varatuomari Marjo Kiukkonen, jonka vuonna 1966 perustettu toimisto on erikoistunut perhe- ja perintöoikeuteen.
Vuonna 2009 valinta osui Castrén & Snellmanilla työskentelevään Mika Ilveskeroon, perusteena hänen aktiivinen osallistuminensa 1.4.2009 voimaan tulleiden asianajajien tapaohjeiden uudistamista koskevaan hankkeeseen.
Helsingin oikeusaputoimiston johtaja, turkulainen Liisa Vehmas sai palkinnon vuonna 2010.
Vuoden 2012 asianajajaksi valittiin Janne Nurminen Roschier Asianajotoimisto Oy:stä. Nurmisen valintaa perusteltiin hänen aktiivisella vapaaehtoistoiminnallaan asianajajapäivystyksen koordinaattorina Helsingissä. Asianajajapäivystyksissä annetaan maksutonta oikeudellista ensivaiheen neuvontaa. Vuonna 1996 alkanutta toimintaa koordinoi maanlaajuisesti Suomen Asianajajaliitto.
Vuonna 2013 palkittiin Vuoden asianajajana Markku Ylönen, joka on Suomen Asianajajaliiton entinen pitkäaikainen pääsihteeri.
Vuoden 2014 asianajajana palkittiin Suvi Knaapila Dittmar & Indrenius Asianajotoimisto Oy:stä.
Vuoden 2015 asianajajana palkittiin Pekka Takki.
Vuoden 2017 asianajajana palkittiin Asianajajaliiton hallituksen jäsenenä 2013–2017 toiminut Petra Lindberg.
Vuoden 2018 asianajajana palkittiin Asianajajaliiton puheenjohtajana 2013–2016 toiminut Risto Sipilä.
Vuoden 2019 asianajajana palkittiin Tero Puha Asianajotoimisto Puha & Taskinen Oy:stä.
Vuoden 2020 asianajajana palkittiin Mats Welin Asianajotoimisto Hästö & Co Oy:stä.
Vuoden 2021 asianajajana palkittiin Suomen Asianajajaliiton pääsihteeri Niko Jakobsson.
Vuoden 2022 asianajajana palkittiin OTT, osakas Maria Wasastjerna.
Vuoden 2023 asianajajana palkittiin helsinkiläinen asianajaja Lena Mitts.
HMS Abdiel (N21)

| HMS Abdiel |
| --- | --- |

Aluksen vaiheet
Rakentaja:  John I. Thornycroft and Company, Woolston
Kölinlasku:  23. toukokuuta 1966
Laskettu vesille:  22. tammikuuta 1967
Palveluskäyttöön:  17. lokakuuta 1967
Loppuvaihe:  romutettu 1988
Tekniset tiedot
Uppouma:  1 375 t (standardi) 1 500 t (kuormattu)
Pituus:  81 m
Leveys:  11,73 m
Syväys:  3,0 m
Koneteho:  2 960 bhp
Nopeus:  16 solmua
Miehistöä:  98
Aseistus
Aseistus:  1 x Bofors 40 mm/L60 44 x miina
HMS Abdiel (viirinumero N21) oli Britannian kuninkaallisen laivaston miinalaiva, joka oli suunniteltu esikunta- ja miinalaivueen emäalukseksi sekä koululaivaksi.
Valmistus

Alus tilattiin kesäkuussa 1965 John I. Thornycroft and Companyltä Woolstonista, missä köli laskettiin 23. toukokuuta 1966. Se laskettiin vesille 22. tammikuuta 1967 ja valmistui 17. lokakuuta 1967.
Palvelus

Alus modernisoitiin 1978 ja myytiin romutettavaksi 1988.
Vol. 6

| Vol>  6 Saimaa |
| --- | --- | --- |

Studioalbumin tiedot
 Julkaistu: 21. maaliskuuta 2024
 Kesto: 39.34
 Levy-yhtiö: Love Records
Listasijoitukset
  3. (albumilista)    1. (fyysinen albumilista)
Saimaan muut julkaisut
| Loputon Sutkutus Live! Vol.1 '17 2019 | Vol. 6 2024 | Vol. 7 2024 |
Vol. 6 on suomalaisen progressiivista rockia esittävän Saimaa-yhtyeen viides studioalbumi. Se julkaistiin 22. maaliskuuta 2024.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Pää räjähtää | 4.05 |  |  |  |  |  |  |  |
| 2. | Muistan sen niin | 3.45 |  |  |  |  |  |  |  |
| 3. | Äiti | 3.44 |  |  |  |  |  |  |  |
| 4. | Kivi jota vierittää I | 3.02 |  |  |  |  |  |  |  |
| 5. | Kivi jota vierittää II | 2.03 |  |  |  |  |  |  |  |
| 6. | Kivi jota vierittää III | 2.37 |  |  |  |  |  |  |  |
| 7. | Yksi flirtti | 3.49 |  |  |  |  |  |  |  |
| 8. | Pitkii päivät | 4.03 |  |  |  |  |  |  |  |
| 9. | Matkalla tutkalla | 3.50 |  |  |  |  |  |  |  |
| 10. | Totuuden rappio | 8.32 |  |  |  |  |  |  |  |
Arvostelut

Helsingin Sanomat:
Soundi:
HMS Abborren (1916)

| HMS Abborren |
| --- | --- |

Aluksen vaiheet
Rakentaja:  Karlskronavarvet
Laskettu vesille:  25. toukokuuta 1916
Palveluskäyttöön:  15. tammikuuta 1917
Poistui palveluskäytöstä:  18. kesäkuuta 1937
Tekniset tiedot
Uppouma:  174 t (standardi) 310 t (sukelluksissa)
Pituus:  31,0 m
Leveys:  3,6 m
Syväys:  3,2 m
Koneteho:  1-akselinen, 1 x 6-sylinteristä Atlas U-11 -dieselmoottori 320 hv 2 x sähkömoottoria 280 shp
Nopeus:  9,5 solmua (pinnalla) 7,4 solmua (sukelluksissa)
Miehistöä:  14
Aseistus
Aseistus:  2 x 45,7 cm M/12 -torpedoputkea
HMS Abborren (runkonumerot A ja Ab) oli Ruotsin laivaston vuonna 1917 palvelukseenotettu Abborren-luokan sukellusvene.
Valmistus

Alus tilattiin Karlskronan laivastontelakalta. Se laskettiin vesille 25. toukokuuta 1916 ja liitettiin laivastoon 15. tammikuuta 1917.
Palvelus

Alus poistettiin palveluksesta 18. kesäkuuta 1937. Sen myöhempi kohtalo on tuntematon.
Volant

| Volant NEØV |
| --- | --- | --- |

Studioalbumin tiedot
 Julkaistu: 1. helmikuuta 2019
 Tyylilaji: indie rock
 Kesto: 41.03
 Levy-yhtiö: Clouds Hill
NEØV:in muut julkaisut
| Dominique 2015 | Volant 2019 | Picture Of A Good Life 2021 |
Volant on suomalaisen indie rock -yhtye NEØV:in kolmas studioalbumi, jonka julkaisi Clouds Hill 1. helmikuuta 2019. Albumin kantava teema on lentäminen.
Kappaleet

Lost In Time – 4.16
Elysion – 4.03
Brothers – 4.03
Person I Used To Be – 4.35
Raindrops – 5.20
Birds Are Late – 4.25
The Golden Front – 3.47
The Half Horizon – 4.29
October – 6.02
Arvostelu

Satakunnan kansa:
Soundi:
Hardricourt

| Hardricourt |
| --- | --- |

 vaakuna
Valtio:  Ranska
Hallintoalue:  Île-de-France
Departementti:  Yvelines
Arrondissementti:  Mantes-la-Jolie
Kantoni:  Meulan-en-Yvelines
Hallinto:  
 – Hallinnon tyyppi:  Kunta
 – Pormestari:  Yann Scotte
Pinta-ala:  
 – Kokonaispinta-ala:  3,28 km²
Väkiluku (2011):  2 076
 – Väestötiheys:  633 as./km²
 
 www.hardricourt.fr 
Infobox OKVirheellinen NIMI-arvo: 
Hardricourt on kunta Yvelinesin departementissa Île-de-Francen hallintoalueella Ranskassa, Pariisin läntisellä esikaupunkialueella.
Château d’Hardricourt

Hardricourtissa sijaitseva Château d’Hardricourtin linna oli Keski-Afrikan tasavallan diktaattorin Jean-Bédel Bokassan omistuksessa. Bokassan perikunta myi sen vuonna 2011.
Aiheesta muualla

Kuvia tai muita tiedostoja aiheesta Hardricourt Wikimedia Commonsissa
Hardtop

Hardtop on autojen ja veneiden korityyppi.
Autoissa

Hardtopeja on kahta eri mallia: hardtop ja pillared hardtop, jossa nimensä mukaisesti on b-pilari, joka puuttuu hardtopista. Pillared hardtopit ovat neliovisia. Hardtop on muuten korimalliltaan samanlainen kuin coupé, mutta sivuikkunoista puuttuu karmit. Hardtop-katto mahdollistaa myös takaikkunoiden laskemisen alas, mikä ei ole coupéssa mahdollista. [lähde? ]
Toyota Celican ensimmäinen malli oli Hardtop.
Hardtopista puuttuu B-pilari.
Veneissä

Veneiden mallinimissä esiintyvä HT tulee englannin kielen sanoista hard top eli kova katto. HT-veneet ovat keulakannellisia veneitä, joissa on jonkin verran suojattua matkustustilaa katon alla. Katettu tila on kuitenkin takaa avoin. Avoimen matkustamon suojaksi voidaan vetää kuomu.
Pienimmät HT:t ovat noin 5,5 metriä pitkiä ja suurimmat yli 6-metrisiä. HT-veneissä keulakannen alla on yleensä V:n muotoinen vuode kahdelle. Avotilassa on penkit 4–6 hengelle ja monissa malleissa peräpenkki taipuu vuoteeksi. Monissa HT-malleissa on paikka pienelle liedelle. Jääkaapille ei ole tilaa, mutta lyhyillä matkoilla kylmälaukku ajaa saman asian. Joissain malleissa on myös paikka kemialliselle wc:lle penkin tai vuoteen alla.
HT-veneet olivat suosittuja 1970- ja 80-luvuilla. Myös 90-luvun jälkimmäisellä puoliskolla niitä valmistettiin, mutta 2020-luvulla enää harva valmistaa HT-veneitä. Niiden paikan markkinoilla ovat ottaneet DC-veneet, joissa on kokonaan suljettava kajuutta.
HT-veneet ovat ennen kaikkea suomalainen ilmiö. Vaikka niitä on tehty myös Ruotsissa ja Norjassa, suomalaisia HT-veneiden valmistajia on lukemattomia. Suosituimpia merkkejä olivat Flipper ja Bella, mutta myös Finnsport tuotti runsaasti tämän tyyppisiä veneitä.
Esimerkkejä HT-veneistä:
Bella 601
Finnsport 560 HT
Flipper 535 HT
Flipper 666 HT
Várzeatikkanen

| Várzeatikkanen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tikkaset Picumnus
Laji::  varzeae
Kaksiosainen nimi
 Picumnus varzeae  Snethlage, 1912 
Katso myös
   Várzeatikkanen Wikispeciesissä   Várzeatikkanen Commonsissa 
Infobox OKNimi-testi OKIUCN-testi OK: 
Várzeatikkanen (Picumnus varzeae) on Brasilian kotoperäinen tikka. Sen esiintymisalue käsittää Amazonian alueen Parán luoteisosassa, Rio Madeiran alajuoksun ja Obidosin välillä. Se elää myös jokien saarilla. Maria Emilie Snethlage kuvaili lajin holotyypin Faron läheltä Fazenda Paraisosta vuonna 1912.
Vilhelm Herold

Vilhelm Heroldin muistomerkki Haslessa
Vilhelm Herold (19. maaliskuuta 1865 Hasle, Bornholm – 15. joulukuuta 1937 Kööpenhamina) oli tanskalainen oopperalaulaja, äänialaltaan tenori.
Herold opiskeli Tanskassa ja Pariisissa. Hän teki debyyttinsä Tanskan kuninkaallisessa teatterissa Faustin roolissa helmikuussa 1893. Myöhemmin samana vuonna hän esiintyi Chicagon maailmannäyttelyssä. Herold lauloi Ruotsin kuninkaallisessa oopperassa vuosina 1901–1903 ja 1907–1909. Hän teki Covent Garden -debyyttinsä Lohengrinin roolissa vuonna 1904; tästä tuli hänen tunnetuin roolinsa. Hänen muihin rooleihinsa kuuluivat Canio, Walther ja Romeo. Herold palasi Covent Gardeniin vuonna 1907. Hän lauloi myös Berliinissä, Dresdenissä sekä muissa Saksan kaupungeissa ja sai Kammersängerin arvon vuonna 1901.
Herold jatkoi laulu-uraansa Kööpenhaminassa, kunnes jäi eläkkeelle vuonna 1915. Hän johti Tanskan kuninkaallista oopperaa vuosina 1922–1924. Hän myös opetti muiden muassa Lauritz Melchioria. Herold teki levytyksiä 42:ssa erillisessä sessiossa.
Vaasan Sähkö

Vaasan Sähkön uusi toimitalo valmistui vuonna 2015.
Vaasan Sähkö Oy (Vasa Elektriska Ab) on lämpö- ja sähköenergiaa toimittava energiayhtiö. Vaasan Sähköverkko Oy on Vaasan Sähkö Oy:n tytäryhtiö. Vaasan kaupunki omistaa 99,9 prosenttia yhtiön osakekannasta. Yhtiön toimitusjohtajana on vuodesta 2018 toiminut Stefan Damlin. Vaasan Sähkö Oy:llä on asiakkaita koko Suomessa.
Historia > Yhtiön perustaminen

Sähkövalot syttyivät Vaasan kirkossa 1887. Tämän jälkeen alettiin puhua katujen valaisemisesta sähköllä. Suunnitelmaan kuului, että vain keskusta valaistaisiin sähköllä, laitaosat saisivat edelleen tulla toimeen öljylampuilla. Päätettiin, että kaupunki perustaa yhtiön sähkön hankkimista varten. Syksyllä 1891 esiteltiin valtuustolle uuden yhtiön ohjelma. Osakepääomaksi vahvistettiin vähintään 150 000 markkaa ja enintään 300 000 markkaa. Osakkeet eivät menneet odotetulla tavalla kaupaksi, joten yhtiön perustamiskokousta siirrettiin, ja se pidettiin 12. päivänä huhtikuuta 1892. Valtuusto teki päätöksensä huhtikuun 13. päivänä. Yhtiön nimeksi tuli Elektriska Aktiebolaget, sillä Vaasa, eli silloinen Nikolainkaupunki, oli pääasiassa ruotsinkielisten asuttamaa.
Historia > Toiminta alkaa

Yhtiö sai tontin nykyisen pääkonttorin paikalta Kirkkopuistikon alkupäästä. Toiminta alkoi voimalaitoksen rakentamisella. Kaksi höyrykonetta dynamoineen tilattiin Oerlikonin tehtailta Sveitsistä. Sama yhtiö sai myös rakentaa sähköaseman ja -verkon. Yhtiö ilmoitti paikallisissa sanomalehdissä, että yhtiön toiminta alkaa vuoden 1893 alussa ja kuulutti sellaisten henkilöiden perään, jotka haluavat sähkövalon myös asuntoihin. Hinnatkin tiedotettiin. Jos kirkon sähkövaloa ei oteta huomioon, niin tammikuun 25. päivänä 1893 syttyivät sähkövalot ensimmäisen kerran Vaasassa. Ensimmäinen yksityiskoti, johon hankittiin sähkövalo, lienee ollut kauppias Joachim Kurténin koti osoitteessa Kirkkopuistikko 15. Varsin nopeasti sähkön kuluttajien määrä sitten lisääntyi.
Historia > Toiminta vakiintuu

Sähköyhtiön johdossa olevat näkivät, että yhtiön on vakiinnutettava asemansa, sen on laajennuttava ja sen on palveltava mahdollisimman laajasti. Vakiinnuttamisen vuosina edettiin järjestelmällisesti eri kaupunginosiin.
Ensimmäisenä toimintavuonna ei sähköä tuotettu kesän aikana ollenkaan. Muutaman vuoden kuluttua voimalaitosta ryhdyttiin laajentamaan, sillä yksityishenkilöt sähköistivät kotejaan varsin nopeaan tahtiin. Polttoaineena käytettiin aluksi ainoastaan puuta. Kun halkojen kulutus kasvoi ja halkojen hinta nousi, vuonna 1908 tultiin siihen tulokseen, että on edullisempaa siirtyä kivihiilen käyttöön. Kivihiiltä käytetään edelleen polttoaineena. Nykyisin Vaasan Sähkö hankkii myös turpeella sekä vesi-, tuuli- ja ydinvoimalla tuotettua sähköä.
Historia > Kaukolämpö tulee Vaasaan

Vaasassa on tuotettu kaukolämpöä vuodesta 1962. Ensimmäinen putki vedettiin voimalaitokselta Palokatua pitkin Hovioikeudenpuistikolle. Ensimmäinen kaukolämmitetty talo oli osoitteessa Kirkkopuistikko 20. Kaukolämmitysveden toimittamista varten tilattiin kaksi lämmönvaihdinta ja kaksi kiertovesipumppua. Keskus oli käyttövalmis 1963. Polttoaineena käytettiin raskasta polttoöljyä ja siksi vuonna 1964 rakennettiin 1,2 miljoonan litran polttoöljysäiliö.
Aluksi suurin osa kuluttajista oli kouluja ja julkisia laitoksia, mutta joukossa oli myös yksityisiä kuluttajia. Vuosittain kaukolämpöjohtoa rakennettiin tuhansia metrejä. Polttoainetta säästävä sähkön ja lämmön yhteistuotanto voimalaitoksessa alkoi vuonna 1967. Vuonna 1981 ylitettiin tuhannen kuluttajan raja. Nopean kehityksen takasivat siirrettävät lämpökeskukset. Verkoston laajeneminen jatkuu.
Sähkön hankinta

Vaasan Sähkö Oy:n myymä sähkö jakaantui vuonna 2018 eri energialähteiden kesken seuraavasti:
​uusiutuvia energialähteitä 32,7 %
ydinvoimaa 31,1 %
fossiilisia energialähteitä 36,2 %.
Vuonna 2018 Vaasan Sähkön myymän sähkön hiilidioksidin ominaispäästöt olivat 225 g/kWh. Myydyn sähkön tuottamisessa syntyi käytettyä ydinpolttoainetta 0,8 mg/kWh.
Kaukolämmön hankinta

Vaasan Sähkön kaukolämpö tuotetaan Vaasassa ja Mustasaaressa, pääasiassa bio- ja jäte-energialla, jotka muodostavat noin 80 % kokonaishankinnasta.
Kesäaikaan kaukolämpö on lähes kokonaan jäte-energialla tuotettua.
Aiheesta muualla

Vaasan Sähkön kotisivut
HMS Abbotsham

| HMS Abbotsham |
| --- | --- |

Aluksen vaiheet
Rakentaja:  M. W. Blackmore and Sons, Bideford
Laskettu vesille:  16. joulukuuta 1955
Palveluskäyttöön:  10. tammikuuta 1957
Poistui palveluskäytöstä:  myyty kesäkuussa 1967
Tekniset tiedot
Uppouma:  120 t (standardi) 164 t (kuormattu)
Pituus:  32,46 m
Leveys:  6,7 m
Syväys:  1,75 m
Koneteho:  2-akselinen Paxman 12YHAXM -dieselmoottir 1 100 bhp (820 kW)
Nopeus:  14 solmua (26 km/h)
Miehistöä:  2 upseeria ja 13 miehistönjäsentä
Aseistus
Aseistus:  1 x Bofors 40 mm
HMS Abbotsham (viirinumero M2787) oli Britannian kuninkaallisen laivaston Ham-luokan miinanraivaaja, joka nimettiin Devonissa sijaitsevan Abbotshamin mukaan.
Valmistus

Alus tilattiin Bidefordista M. W. Blackmore and Sonsilta. Se laskettiin vesille 16. joulukuuta 1955 ja otettiin palvelukseen 10. tammikuuta 1957.
Palvelus

Alus myytiin 16. kesäkuuta 1967 Pounds Shipbreakersille Portsmouthiin, joka myi sen 1969 edelleen Agricultural Vehicles Limitedille Oxfordiin. Kesäkuussa 2006 se oli vuokralla tai tilausmatka-ajossa Alankomaissa nimellä Black Abbot. Alus oli 2011 edelleen samalla nimellä Alcúdiassa Mallorcalla.
Harriet Dart

| Harriet Dart |
| --- | --- |

Henkilötiedot
Syntynyt: 28. heinäkuuta 1996 (ikä 28)
Kansalaisuus:   Yhdistynyt kuningaskunta
Tennispelaaja
Palkintorahat:  2 673 437 USD
Kaksinpeli
Paras sijoitus:  121. (28.1.2019)
Voitot/tappiot:  342–270
Grand Slam -turnauksissa
Australian avoimet:  1. kierros (2019)
Wimbledon:  1. kierros (2018)
Nelinpeli
Paras sijoitus:  104. (28.1.2019)
Voitot/tappiot:  190–134
Aiheesta muualla
ITF
WTA
Harriet Dart (s. 28. heinäkuuta 1996 Lontoo) on brittiläinen tennispelaaja. Hän on ollut parhaimmillaan kaksinpelissä WTA-listan sijalla 121 tammikuussa 2019 ja nelinpelissä sijalla 104 samalla viikolla.
Dart osallistui Wimbledonin karsintoihin vuonna 2016 ja 2017. Vuonna 2016 hän eteni viimeiselle karsintakierrokselle, jossa hävisi ratkaisuerän luvuin 11–13. Ensimmäisen WTA-tason otteluvoittonsa hän saavutti Eastbournessa 2018 voitettuaan Kristýna Plíškován. Dart sai villin kortin vuoden 2018 Wimbledonin pääsarjaan.
Aiheesta muualla

Harriet Dart WTA:n sivuilla (englanniksi)
Harriet Dart ITF:n sivuilla (englanniksi)
Harriet Bosse

Harriet Bosse Puckin roolissa 1900.
Harriet Bosse (19. helmikuuta 1878 Oslo – 2. marraskuuta 1961 Oslo) oli norjalais-ruotsalainen näyttelijä. Hän oli kirjailija August Strindbergin puoliso vuodesta 1901.
Bosse aloitti näyttelijänuransa sisarensa Alma Fahlstrømin teatteriseurueessa ja siirtyi vuosisadan vaihteessa Tukholman teatterielämään. Hän tutustui siellä August Strindbergiin ja tuli tunnetuksi esittämällä keskeisiä rooleja tämän näytelmissä. Vuonna 1919 Bosse esiintyi ensimmäisessä elokuvaroolissaan ruotsalaisessa filmissä Ingmarssönerna yhdessä Victor Sjöströmin kanssa sekä saksalaisessa filmissä Kameraden (1919) Alfred Abelin kanssa.
Vuosi 1912 oli Harriet Bosselle menetysten vuosi, sillä tällöin kuolivat August Strindberg pitkään sairastettuaan, Bossen sisaren puoliso Arne Fahlstrøm Titanicin onnettomuudessa ja Bossen entinen puoliso Gunnar Wingård oman käden kautta. Bosse avioitui vuonna 1927 Edvin Adolphsonin kanssa.  Bossen ja Strindbergin tytär Anne-Marie Hagelin eli 105-vuotiaaksi (vuoteen 2007).
Aiheesta muualla

Wikimedia Commonsissa on kuvia tai muita tiedostoja aiheesta .
Harriet Bosse Internet Movie Databasessa. (englanniksi)
Hazel McCallion

Hazel McCallion
Hazel McCallion CM (14. helmikuuta 1921 Port Daniel, Quebec – 29. tammikuuta 2023 Mississauga, Ontario) oli kanadalainen poliitikko. Hän toimi 1978–2014 maansa kuudenneksi suurimman kaupungin Mississaugan pormestarina.
McCallion syntyi Quebecissä ja aloitti poliittisen uransa nykyisin Mississaugaan kuuluvassa Streetsvillessä. Hänet valittiin 1969 Streetsvillen pormestariksi ja vastusti 1970-luvun alussa Streetsvillen ja kahden muun kunnan yhteenliittämistä uuden Mississaugan luomiseksi. McCallion valittiin 1974 Mississaugan kaupunginvaltuustoon ja neljä vuotta myöhemmin kaupungin pormestariksi. McCallion äänestettiin 2005 "World Mayor" -listauksessa maailman toiseksi parhaaksi pormestariksi Ateenan Dora Bakoyanniksen jälkeen.
McCallion valittiin marraskuussa 2006 jo yhdennelletoista perättäiselle kaudelleen. Hän sai Kanadan ritarikunnan jäsenyyden. Hänellä oli puoliso Sam (k. 1997), ja hän sai kolme lasta.
Váthi (Ateena)

| Váthi Βάθη |
| --- | --- |
 Váthin kaupunginosaa.
 Kaupungin kartta, jossa Váthi korostettuna.
Kaupunki:  Ateena, Attika, Kreikka
Suuralue:  1.
Koordinaatit:  37°59′19″N, 23°43′35″E
Lähialueet:  Exárcheia, Metaxourgeío, Omónoia, Plateía Viktorías
Váthi (kreik. Βάθη, aiemmin Βάθεια, Vátheia) on kaupunginosa Ateenassa Kreikassa. Se sijaitsee Ateenan ydinkeskustan pohjoispuolella ja kuuluu kaupungin 1. suuralueeseen. Kaupunginosan keskus on Váthin aukio (Plateía Váthis).
Kaupunginosan eteläpuolella sijaitsee Omónoian kaupunginosa, länsipuolella Metaxourgeío, pohjoispuolella Plateía Viktorías ja itäpuolella Exárcheia.
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Vátheia

| Vátheia Βάθεια |
| --- | --- |
 Vátheian kylä.
 Vátheia
 Koordinaatit: 36°27′12″N, 22°27′59″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302030401
Väkiluku (2011):  6
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vátheia (kreik. Βάθεια; myös Váthia) on Kreikan kylä, joka sijaitsee Peloponnesoksen niemimaan eteläosassa. Se kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 6 (vuonna 2011).
Vátheia sijaitsee Mánin niemimaan eteläkärjessä. Etäisyys Lakonian hallinnolliseen keskukseen Spártiin on noin 106 kilometriä. Kylä tunnetaan ennen kaikkea tornimaisista, pieniä linnoituksia muistuttavista kivitaloistaan (pýrgoi, ”tornit”). Suurin osa niistä syntyi 1700-luvulla, ja kylän kukoistuskautta oli 1800-luku. Kyläläiset saivat elantonsa alun perin muun muassa merirosvouksesta, ja linnoitusmaiset rakennukset olivat hyödyksi vihollisten uhatessa. 1800-luvun lopulta alkaen kylä kuitenkin autioitui ja rakennukset rappioituivat. Nykyään kylässä on vain vähän asukkaita ja se on pääasiassa turistikohde. Vanhat rakennukset on kunnostettu ja suojeltu.
Vátheia muodostaa myös laajemman kyläyhdyskunnan (Τοπική Κοινότητα Βάθειας, Topikí Koinótita Vátheias), johon kuuluvat varsinaisen Vátheian kylän lisäksi kylät Kápoi ja Mianés. Koko yhdyskunnan väkiluku on 33.
Vátheian tornimaisia taloja.
Aiheesta muualla

Kuvia tai muita tiedostoja aiheesta Vátheia Wikimedia Commonsissa